4. การประกอบธุรกิจของแต่ละสายผลิตภัณฑ์

(1) ลักษณะผลิตภัณฑ์

ปัจจุบันผลิตภัณฑ์ของบริษัทแบ่งออกเป็น 5 กลุ่ม คือ

-   นิคมอุตสาหกรรม

-   การขายหรือให้เช่า ที่ดิน โรงงานสำเร็จรูป คลังสินค้า และบริหารจัดการ

-   การขายอาคารชุด

-   ธุรกิจบริการให้เช่าพื้นที่สำนักงาน และให้เช่าสำนักงาน

-   รับเหมาก่อสร้าง ออกแบบ และควบคุมงานก่อสร้าง

นิคมอุตสาหกรรม

บริษัทได้จัดตั้งนิคมอุตสาหกรรม ที เอฟ ดี ขึ้นที่ อำเภอบางปะกง จังหวัดฉะเชิงเทรา ในปี 2550
เพื่อลงทุนพัฒนาที่ดิน ระบบสาธารณูปโภค และก่อสร้างโรงงาน
โดยได้รับการอนุมัติจากการนิคมอุตสาหกรรมแห่งประเทศไทย
ในระยะแรกได้รวบรวมที่ดินได้แล้วประมาณ 303 ไร่
มีเป้าหมายที่จะรวบรวมที่ดินเพื่อพัฒนาทั้งสิ้นไม่น้อยกว่า 500 ไร่ในอนาคต
เพื่อรองรับการขยายตัวของผู้ประกอบการขนาด SME
โดยเน้นกลุ่มลูกค้าเป้าหมายได้แก่ผู้ประกอบการอุตสาหกรรมประกอบชิ้นส่วนรถยนต์, อีเล็คโทรนิคส์
และอุตสาหกรรมการผลิตที่ไม่ก่อให้เกิดมลภาวะที่ต้องการพื้นที่โรงงานหรือคลังสินค้าขนาดเล็กและขนาดกลาง

การขายหรือให้เช่าที่ดินเปล่าหรือที่ดินพร้อมโรงงานสำเร็จรูป

รูปแบบผลิตภัณฑ์ของอาคารโรงงานนั้น บริษัทได้ว่าจ้างสถาปนิกออกแบบตามเกณฑ์มาตรฐาน
โดยใช้วัสดุที่ทันสมัย และควบคุมการก่อสร้างโดยวิศวกรของบริษัท
การลงทุนก่อสร้างโรงงานสำเร็จรูปจะใช้วิธีประกวดราคา
โดยเชิญผู้รับเหมาที่มีความรู้ความชำนาญในการก่อสร้างโรงงานสำเร็จรูปหลายรายเข้าประกวดราคารับเหมาก่อสร้าง
โดยคัดเลือกรายที่มีประสบการณ์ และราคาที่เหมาะสมกับต้นทุนที่บริษัทประเมินไว้

ปัจจุบันบริษัทมีที่ดินและโรงงานสำเร็จรูปตั้งอยู่ในนิคมและเขตอุตสาหกรรมต่าง ๆ รวม 5 แห่ง ใน
4 จังหวัด ได้แก่

  1. นิคมอุตสาหกรรมชลบุรี (บ่อวิน) จ. ชลบุรี

  2. เขตส่งเสริมอุตสาหกรรมนวนคร จ. ปทุมธานี

  3. นิคมอุตสาหกรรมแหลมฉบัง จ.ชลบุรี

  4. อาคารคลังสินค้ากิ่งแก้ว จ.สมุทรปราการ

  5. นิคมอุตสาหกรรม ทีเอฟดี จ.ฉะเชิงเทรา

ขนาดพื้นที่ใช้สอยของโรงงานมาตรฐานส่วนใหญ่เป็นโรงงานเดี่ยวขนาดไม่เกิน 2,000 ตารางเมตร
ขนาดที่ดินประมาณ 1 - 3 ไร่ สำหรับผู้ประกอบการอุตสาหกรรมขนาดเล็กและขนาดกลาง

สำหรับโครงการในนิคมอุตสาหกรรมแหลมฉบัง และโครงการคลังสินค้ากิ่งแก้ว
อยู่ภายใต้การบริหารจัดการของ บริษัท โทเทิล อินดัสเตรียล เซอร์วิสเซส จำกัด (TISCOM)
โดยมีบริษัทเป็นผู้ถือหุ้นในสัดส่วน 75.50%
โครงการนิคมอุตสาหกรรมแหลมฉบังประกอบด้วยพื้นที่ประมาณ 40 ไร่ ในเขตส่งออก มีโรงงาน 23
หลัง เพื่อให้เช่า และสร้างรายได้ตั้งแต่ปี 2547 เป็นต้นมา ส่วนโครงการคลังสินค้ากิ่งแก้ว
บนย่านถนนกิ่งแก้ว-ลาดกระบัง มีอาคารคลังสินค้าจำนวน 17 หลัง ได้ก่อสร้างแล้วเสร็จ
เป็นคลังสินค้าเพื่อให้บริการแก่ผู้ประกอบการรายย่อย ที่ต้องการคลังสินค้าใกล้สนามบินสุวรรณภูมิ
และได้สร้างรายได้ตั้งแต่ปี 2550 เป็นต้นมา

การขายอาคารชุด

โครงการ 59 เฮอริเทจ (59 Heritage)

สำหรับโครงการอาคารชุด 59 เฮอริเทจ ณ วันสิ้นปี 2552
บริษัทได้ทำการจำหน่ายออกไปแล้วประมาณร้อยละ 97 ของยอดขายทั้งโครงการ
งานก่อสร้างอาคารมีความคืบหน้าไปแล้วประมาณร้อยละ 94 คาดว่าจะแล้วเสร็จ
และเริ่มโอนให้ลูกค้าได้ภายในต้นปี 2553

  โครงการ ซอยมหาดเล็กหลวง 2 ถนนราชดำริ

ส่วนโครงการมหาดเล็กเฮอริเทจ บริษัทฯ ได้เช่าที่ดินจากสำนักงานพระคลังข้างที่
ในซอยมหาดเล็กหลวง 2 ถนนราชดำริ เพื่อจัดสร้างโรงแรมและอาคารชุดพักอาศัย
คาดว่าจะดำเนินการก่อสร้างประมาณไตรมาสที่ 3 ของปี 2553

โครงการ หัวหิน เฮอริเทจ (Hua Hin Heritage)

ในส่วนของโครงการหัวหินเฮอริเทจ บริษัทฯ ได้ซื้อที่ดินบริเวณเขาเต่า อำเภอปราณบุรี
จังหวัดประจวบคีรีขันธ์ เพื่อจัดสร้างอาคารชุดพักอาศัย คาดว่าจะเริ่มงานก่อสร้างประมาณไตรมาสที่
3 ของปี 2553

การให้เช่าพื้นที่สำนักงาน

โครงการเอส จี แลนด์

นอกจากนี้บริษัทได้ขยายธุรกิจอาคารสำนักงานในเขตกรุงเทพเพิ่มขึ้น โดยการเข้าซื้อหุ้นในบริษัท
เอส จี แลนด์ จำกัด ในสัดส่วนร้อยละ 50 เพื่อเสริมรายได้อีกทางหนึ่ง

รับเหมาก่อสร้าง ออกแบบ และควบคุมงานก่อสร้าง

บริษัทได้มีบริการที่จะให้บริการแก่ลูกค้าแบบครบวงจร ที่มีความประสงค์จะก่อสร้าง
หรือต่อเติมโรงงาน บริษัทสามารถให้บริการในด้านนี้ได้ และยังเป็นแหล่งรายได้อีกทางหนึ่ง

(2) ภาวะอุตสาหกรรมและการแข่งขัน

โรงงานสำเร็จรูป

ภาคอุตสาหกรรมปี 2552 มีการชะลอตัวต่อเนื่องจากปี 2551
สืบเนื่องจากผลกระทบความไม่มั่นคงทางการเมืองในประเทศ
ราคาน้ำมันและราคาสินค้าที่ปรับเพิ่มขึ้น ผลกระทบอย่างรุนแรงของ Subprime market
ส่งผลกระทบเป็นลูกโซ่ต่อภาคอุตสาหกรรมต่าง ๆ ไปทั่วโลก
ซึ่งทำให้การลงทุนจากต่างประเทศลดน้อยลง
ความมั่นใจในการลงทุนเพื่อขยายฐานการผลิตต้องชะลอตัวลง
สำหรับทำเลที่ได้รับความนิยมจากนักลงทุน จะตั้งอยู่แถบชลบุรี ฉะเชิงเทรา และอยุธยา
เขตส่งเสริมการลงทุน โซน 2

การแข่งขันในธุรกิจนี้ ยังจัดอยู่ในขั้นปานกลาง ผู้แข่งขันโดยตรง คือ นิคมอุตสาหกรรมต่างๆ
ในทำเลเดียวกัน สืบเนื่องจากบริษัทฯ ได้จัดตั้งนิคมอุตสาหกรรมของตนเองขึ้นมาแล้ว

แผนธุรกิจบริษัทฯ สำหรับปี 2553 บริษัทฯ ได้เร่งพัฒนานิคมอุตสหากรรมทีเอฟดี
ตั้งอยู่บริเวณทางแยกถนนมอเตอร์เวย์ กม.43 ตำบลท่าสะอ้าน จังหวัดฉะเชิงเทรา
พร้อมก่อสร้างอาคารโรงงานสำเร็จรูปเพื่อขายและเช่า รวมทั้งแบ่งขายที่ดินเปล่าให้แก่นักลงทุน
ทำเลที่ตั้งโครงการดังกล่าวอยู่ใกล้ศูนย์คมนาคมระหว่างประเทศ ทั้งสนามบินสุวรรณภูมิ
และท่าเรือน้ำลึกแหลมฉบัง โดยจะเน้นลูกค้าประกอบกิจการอุตสาหกรรมเบา
ที่ไม่มีผลกระทบจากการก่อให้เกิดมลภาวะ ต้องการความสะดวกในการขนส่ง
และนักลงทุนอุตสาหกรรมชิ้นส่วนอีเล็กโทรนิคส์ และชิ้นส่วนยานยนต์

ตลาดคอนโดมิเนียมอาคารชุด

โดยภาพรวมของตลาดอสังหาริมทรัพย์ในปี 2552 แม้ว่าจะมีการชะลอตัวลง
เนื่องจากผู้พัฒนาโครงการ
และผู้ซื้อต่างไม่มีความเชื่อมั่นในการลงทุนหรือใช้จ่ายภายใต้สภาวะเศรษฐกิจในปัจจุบัน
จากวิกฤตเศรษฐกิจและความไม่มั่นคงทางการเมืองส่งผลให้ตลาดคอนโดมิเนียมในกรุงเทพฯ
อ่อนตัวลง

ในช่วงไตรมาสแรกของปี 2552 มีจำนวนคอนโดมิเนียมที่เปิดตัวใหม่เพียง 1,671 ยูนิต
มีอัตราลดลงถึง 36% เมื่อเทียบกับจำนวนคอนโดมิเนียมที่เปิดตัวไตรมาสสุดท้ายของปี 2551
ซึ่งมีจำนวน 2,615 ยูนิต
การลดลงของคอนโดมิเนียมที่เปิดตัวใหม่นี้ชี้ให้เห็นว่าผู้พัฒนาโครงการใช้ความระมัดระวังมากขึ้นในการเปิดตัวโครงการใหม่ออกสู่ตลาด
เนื่องจากสภาวะเศรษฐกิจและการเมืองที่ยังคงเป็นสิ่งที่ทุกฝ่ายจับตามองอย่างใกล้ชิด
ความไม่ชัดเจนของทิศทางของเศรษฐกิจและการเมือง
ความลังเลใจของผู้ซื้อในการตัดสินใจซื้อคอนโดมิเนียม
การลดลงของจำนวนยูนิตที่ขายไปที่ลดลงมากกว่าการลดลงของจำนวนยูนิตที่เปิดตัว
และการที่ผู้ซื้อตระหนักถึงการที่ผู้พัฒนาโครงการจะนำยูนิตที่ยังคงเหลือและยังไม่ถูกขายไปมาลดราคา
ปัจจัยทั้งหมดนี้ส่งผลให้อัตราการขายชะลอตัวลง

          ในช่วงปลายปี 2552 มีการเปิดตัวอาคารชุดพักอาศัยเป็นจำนวนมาก
แม้ว่าเกิดวิกฤตการณ์ดูไบเวิลด์
แต่ก็ไม่ได้ส่งผลกระทบอย่างใดต่อภาคอสังหาริมทรัพย์ที่ขับเคลื่อนโดยตรงจากความต้องการภายในประเทศ
ในทางตรงกันข้ามกลับมีการเร่งโอนอสังหาริมทรัพย์จำนวนมากเพื่อรับสิทธิประโยชน์ทางด้านภาษี
(มาตรการหักลดหย่อนภาษีสามแสนบาท) ซึ่งสิ้นสุดในปลายปีที่ผ่านมา

โดยรวมคอนโดมิเนียมระดับเกรด A และ B ในบริเวณสุขุมวิท ยังเป็นที่ต้องการของตลาด
โดยเฉพาะโครงการที่อยู่ในระยะที่เดินถึงรถไฟฟ้า และมีจุดขายที่แตกต่างโดดเด่น
และตรงกับความต้องการของกลุ่มลูกค้าโดยเฉพาะตลาดคอนโดมิเนียมตามแนวรถไฟฟ้ามียอดขายเพิ่มขึ้นอย่างต่อเนื่องประมาณ
15-20% แต่ตลาดในระดับ C มียอดขายเฉลี่ยลดลงในช่วงครึ่งแรกของปี 2552
เพราะกลุ่มลูกค้าระดับดังกล่าวยังมีการตัดสินใจที่ขึ้นอยู่กับสภาวะโดยรวมด้านเศรษฐกิจ
ประกอบกับมาตรการการปล่อยสินเชื่อที่รัดกุมยิ่งขึ้นของธนาคารพาณิชย์
ซึ่งเป็นปัจจัยที่ทำให้ตลาดในส่วนดังกล่าวมียอดขายปรับลดลง
ดังนี้โครงการที่จะเกิดนับแต่นี้ไปจะเป็นโครงการระดับใหญ่เป็นหลัก
ในภาวะเศรษฐกิจและการเมืองที่ยังไม่แน่นอน กลุ่มลูกค้าที่ได้รับผลกระทบน้อยสุดคือกลุ่ม A และ B+
แม้จากตัวเลขคอนโดมิเนียมเกรด A และ B+ จะแสดงยอดขายเฉลี่ยที่ไม่ค่อยดีนัก
เนื่องจากบางโครงการที่ยอดขายไม่มีเพราะพัฒนาโครงการผิดแนว หรือตั้งราคาสูงเกินไป

ทั้งนี้การเปิดตัวและจดทะเบียนอาคารชุดพักอาศัยในกรุงเทพและปริมณฑล พบว่าในปี 2552
มีการเปิดตัวอาคารชุดพักอาศัยประมาณ 25,000 หน่วย ลดลง 24%
ส่วนใหญ่ยังคงเป็นการเปิดตัวโครงการตามแนวรถไฟฟ้าทั้งสายปัจจุบัน และอนาคต (คิดเป็น 80%
ของจำนวนโครงการที่มีการเปิดตัวทั้งหมด) โดยทำเลที่มีการพัฒนาอาคารชุดพักอาศัยมากที่สุดได้แก่
ถนนสุขุมวิท พหลโยธิน ลาดพร้าว รัชดา-พระราม 9 โดย 64%
เป็นอาคารชุดพักอาศัยระดับกลางที่มีราคาขายเริ่มต้น 1-3 ล้านบาท

จากข้อมูลคาดว่าในปี 2553 จำนวนหน่วยของอาคารชุดพักอาศัยเปิดตัวใหม่อาจใกล้เคียงกับปี 2552
ซึ่งมีจำนวนประมาณ 50,000-60,000 หน่วย
โดยที่ผู้ประกอบการส่วนใหญ่ยังคงมุ่งเน้นการพัฒนาโครงการเพื่อรองรับความต้องการที่อยู่อาศัย (
Real Demand) อย่างแท้จริงเป็นกลุ่มผู้ซื้อหลักในปี 2553
ซึ่งเป็นโอกาสดีของคนที่จะซื้อที่อยู่อาศัยในปีนี้ สำหรับการจดทะเบียนอาคารชุดพักอาศัยในปี 2553
จะมีโครงการที่ก่อสร้างแล้วเสร็จ และจดทะเบียนประมาณ 40,000 หน่วย
โดยส่วนใหญ่จะเป็นอาคารชุดพักอาศัยที่เปิดตัวในปี 2550 – 2551 ในย่านสุขุมวิท พหลโยธิน
รัชดา-พระราม 9 และลาดพร้าว ปี 2553
จึงนับเป็นอีกปีหนึ่งที่ผุ้ประกอบการต้องระมัดระวังทั้งทางด้านการแข่งขัน ต้นทุนที่มีแนวโน้มสูงขึ้น
เหตุการณ์ทางด้านเศรษฐกิจและการเมืองซึ่งยังคงเป็นปัจจัยเสี่ยงอยู่

แนวโน้มธุรกิจปี 2553 เนื่องจากบริษัทฯ ได้ผลตอบรับจากผู้บริโภคเป็นอย่างดี
บริษัทฯได้ดำเนินการเปิดการขายโครงการ Hua Hin Heritage ตั้งอยู่ที่ตำบลปากน้ำปราณ
อำเภอปราณบุรี จังหวัดประจวบคีรีขันธ์ บนเนื้อที่ 9-0-42 ไร่ แบ่งเป็น

ส่วนที่ 1 เป็นอาคารชุดพักอาศัย (Residential Condominium) พร้อมอาคารคลับเฮ้าส์
และอาคารจอดรถ จำนวนรวม 4 อาคาร บนเนื้อที่ 8-0-23.1 ไร่

ส่วนที่ 2 เป็นอาคารพักอาศัยทาวน์โฮม 3 ชั้น 6 คูหา บนเนื้อที่ 1-0-18.9 ไร่

tfdtf